Grænlendingar ganga að kjörborðinu þriðjudaginn eftir páska, þann 6.apríl. Boðað var til kosninga þó að kjörtímabilið renni ekki út fyrr en eftir rúmt ár. Eitt af höfuðmálum kosningabaráttunnar er fyrirhuguð námuvinnsla í Kvanefjeldet á suðvesturhluta Grænlands á þeim stað þar sem Íslendingar settust að um árið 1000. En fleira er rætt í kosningabaráttunni. Nýir flugvellir, sem eru langmesta fjárfesting sem ráðist hefur verið í á Grænlandi, sjálfsmynd Grænlendinga, hvað það er að vera grænlenskur og náskylt því staða landsins í ríkissambandinu við Danmörku og mögulegt sjálfstæði.